

**ประกาศองค์การบริหารส่วนตำบลชลคราม**

**เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กบ้านคราม**

**สังกัดองค์การบริหารส่วนตำบลชลคราม**

**ประจำปีการศึกษา 256๓**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยศูนย์พัฒนาเด็กเล็กบ้านคราม จะเปิดรับสมัครเด็กเล็ก โดยทำการคัดเลือกให้เข้าเรียนในศูนย์พัฒนาเด็กเล็ก ประจำปีการศึกษา 256๓ ตามหลักเกณฑ์และเงื่อนไขในการรับสมัคร ดังต่อไปนี้

 **1. คุณสมบัติของผู้สมัคร**

1.1 เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลชลคราม

1.2 เด็กที่สมัครต้องมีอายุครบ 2 ปีบริบูรณ์ นับถึงวันที่ 16 พฤษภาคม พ.ศ.2563 (เด็กเกิดระหว่าง 17 พฤษภาคม พ.ศ.2561 ถึง วันที่ 16 พฤษภาคม 2563)

1.3 เด็กที่สมัครต้องมีอายุครบ 3 ปีบริบูรณ์ นับถึงวันที่ 16 พฤษภาคม พ.ศ.2563 (เด็กเกิดระหว่าง 17 พฤษภาคม พ.ศ.2560 ถึง วันที่ 16 พฤษภาคม 2563)

 1.๔ เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือ โรคอื่นๆที่จะทำให้เป็นอุปสรรคต่อการเรียน

**2. จำนวนเด็กที่จะรับสมัคร** จำนวน 40 คน

**3. หลักฐานและเอกสารที่ต้องนำมาในวันสมัคร**

3.1 ใบสมัครของศูนย์พัฒนาเด็กเล็กฯที่กรอกข้อความสมบูรณ์แล้ว

3.2 สำเนาทะเบียนบ้าน(ฉบับจริง) พร้อมสำเนา 1 ชุด

3.3 สูติบัตร(ฉบับจริง) พร้อมสำเนา จำนวน 1 ชุด

3.4 ต้องนำเด็กมาแสดงตัวในวันที่ยื่นใบสมัคร

3.6 ใบรับรองแพทย์และสมุดบันทึกสุขภาพพร้อมสำเนาประวัติการรับวัคซีน

3.7 รูปถ่ายขนาด 1 นิ้ว จำนวน 6 ใบ

3.8 สำเนาบัตรโรงพยาบาลของเด็ก

 **4. วัน เวลา สถานที่รับสมัครและสัมภาษณ์**

4.1 ใบสมัคร ติดต่อขอรับใบสมัครได้ที่ศูนย์พัฒนาเด็กเล็กบ้านคราม ตั้งแต่วันที่ ๙ มีนาคม ๒๕๖๓ - 1๕ พฤษภาคม 256๓ ในวัน เวลาราชการ

4.2 กำหนดการรับสมัคร และสัมภาษณ์ในวันที่ ๙ มีนาคม ๒๕๖3-พฤษภาคม 256๓

 **5. วันมอบตัว** ให้พ่อแม่หรือผู้ปกครองนำเด็กไปมอบตัว ในวันที่ 1๘ พฤษภาคม ๒๕๖๓ เวลา 08.00น. - 12.00 น. ณ ศูนย์พัฒนาเด็กเล็กบ้านคราม ตำบลชลคราม อำเภอดอนสัก จังหวัดสุราษฎร์ธานี

**6. กำหนดการเปิด – ปิดภาคเรียน**

 ภาคเรียนที่ 1 เปิดเรียน 1๘ พฤษภาคม 256๓

 ปิดเรียน 15 ตุลาคม 256๓

 ภาคเรียนที่ 2 เปิดเรียน ๒ พฤศจิกายน 256๓

 ปิดเรียน 31 มีนาคม 256๔

**กำหนดระยะเวลาเรียน**

-เปิดเรียนวันจันทร์ – วันศุกร์

 **-**เวลาเข้าเรียน 07.30 น. เวลาเลิกเรียน 15.00น.

**7. อุปกรณ์การเรียน** ศูนย์พัฒนาเด็กเล็กจัดหาให้ตลอดปีการศึกษา

**8. เครื่องใช้สำหรับเด็ก**

 8.1 เครื่องใช้ส่วนตัว เช่น แปรงสีฟัน แก้วน้ำ สบู่ หวี แป้ง เครื่องนอผู้ปกครองเตรียมมาให้ตั้งแต่วันเปิดเรียนวันแรก

 8.2 เครื่องใช้งานอื่น ๆ ประกอบด้วย ชุดนักเรียน ชุดพละ ผ้ากันเปื้อน ติดต่อศูนย์พัฒนาเด็กเล็ก

**9. อาหารสำหรับเด็ก ศูนย์พัฒนาเด็กเล็ก จัดอาหารให้ 3 เวลา ดังนี้**

- เวลา 10.00 น. อาหารเสริม

- เวลา 11.00 น. อาหารกลางวัน

- เวลา 14.00 น. อาหารว่าง

**10.การรักษาความปลอดภัยแก่นักเรียน**

 10.1 พ่อแม่ หรือผู้ปกครองที่เดินทางไปรับเด็กกลับบ้าน ต้องลงชื่อในสมุดรับ – ส่งนักเรียนของศูนย์พัฒนาเด็กเล็กทุกครั้ง (เพื่อความปลอดภัยของบุตรหลานของท่าน)

 10.2 การมารับและส่งนักเรียน ผู้ปกครองจะต้องไม่นำเด็กมาส่งต่อเจ้าหน้าที่ศูนย์พัฒนาเด็กเล็กก่อนเวลา 07.30 น. ให้รับกลับเวลา 1๕.00น. ทั้งนี้ เพราะทางศูนย์พัฒนาเด็กเล็กไม่ประสงค์ให้เด็กอยู่ในศูนย์พัฒนาเด็กเล็กโดยไม่มีผู้ดูแล เว้นแต่มีความจำเป็น ซึ่งต้องขออนุญาตต่อหัวหน้าศูนย์พัฒนาเด็กเล็กในแต่ละครั้ง

 10.3 ในกรณีที่นักเรียนหยุดเรียนด้วยประการใดๆ ก็ตาม ผู้ปกครองจะต้องแจ้งใหทางศูนย์พัฒนาเด็กเล็กทราบเป็นลายลักษณ์อักษรหรือโทรศัพท์

 10.4 ห้ามนักเรียนนำเครื่องดื่ม ขนมกรุบกรอบ และเครื่องใช้/ของเล่นที่อาจเกิดอันตรายมาที่ศูนย์พัฒนาเด็กเล็กโดยเด็ดขาด

 10.5 ห้ามนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็กหากฝ่าฝืนและเกิดการสูญหาย ทางศูนย์พัฒนาเด็กเล็กจำไม่รับผิดชอบใด ๆ ทั้งสิ้น

 10.6 หากผู้ปกครองมีปัญหาใดๆ เกี่ยวกับนักเรียนโปรดติดต่อกับเจ้าหน้าที่ศูนย์พัฒนาเด็กเล็ก โดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

**11. กรณีเด็กที่สมัครมีคุณสมบัติไม่ตรงตามประกาศ ข้อ 1.1ข้อ 1.2 และข้อ 1.3 ให้คณะกรรมการบริหารศูนย์พัฒนาเด็กเล็กพิจารณาขอยกเว้นโดยความเห็นชอบของผู้บริหารองค์กรปกครองส่วนท้องถิ่น**

ประกาศ ณ วันที่ ๙ เดือน มีนาคม พ.ศ. 256๓

![11401500_864118230320554_1394912084312340361_n[1]]()

(นายสมโชค อินทร์แก้ว)

นายกองค์การบริหารส่วนตำบลชลคราม